Sutherland is ’n klein, beeldskone dorpie in die middel van nêrens. Hier is jy weg van die stad, maar daar is restaurante en winkels en hotelle en gastehuise – als wat die moeë reisiger wil hê. Klik hier vir meer inligting oor Sutherland.
Hierdie jaar is ’n spookhol op die feesprogram geplaas. Ons het in die nag gehardloop met net die lig van die maan wat op ons geskyn het. Alle fondse wat ingesamel is, het gegaan na People Living with Cancer. Ek is genooi om saam te draf, kaalpoot, om mense te herinner aan die 144 kinders in die Durbanville Kinderhuis.
Dit was ’n groen wedloop. Geen plastiek nie. Almal het ’n blikbeker gekry en dit is gebruik om mee te water of port te drink.
Saam met die donker, het die spoke begin loop. Marinda Engelbrecht is nie net ’n kokkedoor nie, sy is ook ’n spookkenner.
Kobus Rossouw is ’n oud-polisieman wat ook al vreemde goed gesien het. Hy het ons in die dalende skemer vergas op stories van vermiste kinders wie se geeste nog in die omtes is. (As jy wonder, ek het teen die tyd op f1.4 geskiet – dit was al baie donker.)
Die draffie het klaargemaak by die hotel. Daar was ’n heerlike vuur en fantastiese glühwein. As daar in 2020 weer so ’n draffie is, knoop julle ore.
Het jy geweet dat die brein liefdeshormone afskei wanneer jy oor ’n romantiese gebeurtenis lees? Dit is hoekom mense verslaafd raak aan hierdie boeke.